
הכנסת העשרים
מושב שלישי
<פרוטוקול מס' 128>
מישיבת הוועדה המיוחדת לדיון בהצ"ח הרשות הממשלתית להתחדשות עירונית, הצ"ח התכנון והבניה (הוראת שעה) ובהצ"ח שירותים פיננסיים חוץ מוסדיים
יום שלישי, י"ז בתמוז התשע"ז (11 ביולי 2017), שעה 12:45
<סדר היום:>
<הצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016>
נכחו:

<חברי הוועדה:> 
רחל עזריה – היו"ר
דוד ביטן

חיים ילין

רועי פולקמן

חברי הכנסת:
איתן ברושי
מיכאל מלכיאלי
<מוזמנים:> 
	מנהלת אגף קשרי ממשל, משרד האוצר 
	–
	אורנה נידם

	מנהלת אגף בכיר לתכנון משולב, משרד האוצר 
	–
	תמר כפיר

	אגף תקציבים, משרד האוצר
	–
	מעין נשר

	מנהל התכנון, משרד האוצר
	–
	אפרת ברנד

	משפטנית-מח' יעוץ וחקיקה, משרד המשפטים 
	–
	נועה סוניה עמירב

	מנהל מחלקה מח' יעוץ וחקיקה, משרד המשפטים 
	–
	עמי ברקוביץ

	מתמחה-מח' יעוץ וחקיקה, משרד המשפטים 
	–
	טל וינר

	לשכה משפטית, משרד הפנים 
	–
	נאוה אושר

	קצינת ייצוג במדור יעח"ק, משרד הביטחון
	–
	קלרית גרבי

	מהנדס ארצי לתכנון, משרד הבריאות 
	–
	דוד ויינברג

	יו"ר ועדת התיישבות ומנהל, לשכת עורכי הדין 
	–
	אורן אבלה

	יו"ר ועדת חקיקה בלשכת שמאי המקרקעין, לשכת שמאי המקרקעין 
	–
	חזקיה העצני

	מזכ"ל האיחוד החקלאי, האיחוד החקלאי 
	–
	דוד קוכמן

	מתכנן סביבתי, החברה להגנת הטבע 
	–
	אסף זנזורי

	יו"ר פורום הדיור הציבורי,
	–
	דוד קשני שני

	יו"ר אגף קרקעות, תנועת המושבים 
	–
	עמית יפרח

	עו"ד לשכה משפטית, רמ"י- רשות מקרקעי ישראל 
	–
	עמיר שקד

	יו"ר מרכז המועצות המקומיות
	–
	עמיר ריטוב

	מעיריית ירושלים, מרכז השלטון המקומי 
	–
	אוהד  דהאן 

	יועמ"ש, מרכז השלטון המקומי 
	–
	מרים סלומון

	קרקעות ובנייה, התנועה הקיבוצית
	–
	רפי עשת

	ועד מפוני א.ת. ארז 
	–
	יצחק שפריר

	פרטי 
	–
	יוסי דדוש

	פרטי 
	–
	שבח סייג

	מוזמן/ת
	–
	אברהם  שטרן 

	מוזמן/ת
	–
	נאיף בו סויס

	שדלן/ית
	–
	יהושע שלמה זוהר

	שדלן/ית (גלעד יחסי ממשל ולובינג), מייצג/ת את לשכת שמאי מקרקעין בישראל
	–
	יובל אלגד


<ייעוץ משפטי: >
תומר רוזנר; גלעד קרן
<מנהלת הוועדה:>
אריאלה מלכה
<רשמת פרלמנטרית:>
שרון רפאלי
<הצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016>
<היו"ר רחל עזריה:>
צהריים טובים. אני מתכבדת לפתוח את ישיבת הוועדה המיוחדת לדיון בהצעת חוק הרשות הממשלתית להתחדשות עירונית. היום י"ז בתמוז. אני צמה. תעזרו לי, טוב? עיריית ירושלים עשתה אתמול מרוץ לילה, ואני שכחתי שזה יום לפני הצום ונרשמתי עם הבת שלי. אז גם רצתי אתמול. ויש דיון על פיצול דירות, זה באמת שילוב מושלם אחרי דיון בוועדת חוקה על בתי הדין הרבניים. 

אני מתכבדת לפתוח את הדיון בהצעת חוק התכנון והבנייה (תיקון מס' 110 - הוראת שעה) (פיצול דירות), התשע"ז-2016 (פ/3044). יש לנו כמה נושאים על סדר היום. יש עדכונים: א', אנחנו מחריגים את המושבים לאור הניסיונות הדחופים להגיע להסכמות ולהבנות. לצערי, הייתה התנגדות מאוד גדולה גם של הרשויות וגם של מרכז המועצות האזוריות וגם מנהל מקרקעי ישראל, גם מנהל התכנון וגם הקשת הדמוקרטית נכנסה לנו לדיון. 
<איתן ברושי (המחנה הציוני):>
הם גוף סטטוטורי? 

<היו"ר רחל עזריה:>
מה אכפת לך? הם לטובתך עכשיו. 
<איתן ברושי (המחנה הציוני):>
אני לא צריך את העזרה שלהם. שאלתי אם הם גוף סטטוטורי, זה הכול. 

<היו"ר רחל עזריה:>
לא. 

<איתן ברושי (המחנה הציוני):>
את מזכירה אותם יחד עם הגופים הממלכתיים. 

<היו"ר רחל עזריה:>
יש כלל בכנסת מי מותר להזכיר עם מי? 

<איתן ברושי (המחנה הציוני):>
לא, אבל שמת אותם באותו משקל כמו המנהל. 

<היו"ר רחל עזריה:>
הדיון לא היה על משקל. 

<איתן ברושי (המחנה הציוני):>
זאת חבורה של אנשים שגרמה הרבה נזק להתיישבות. 

<היו"ר רחל עזריה:>
טוב, בסדר. אני אוסיף את המילה "ואף". 


החוק לא יחול על המושבים. מה שכן, הגעתי להסכמות עם מנהל מקרקעי ישראל כמו שעשינו לגבי היטל השבחה שרק שליש ישולם בהתחלה. אז בעצם מוותרים על דמי ההיתר ועל הפרצלציה. המטרה המרכזית היא שהחוק יחול, יפעל, יקרה ויתממש. 
<רועי פולקמן (כולנו):>
יהיה ישים. 

<היו"ר רחל עזריה:>
כן, יהיה ישים, ולא כמו שקרה כבר בעבר. 

<תומר רוזנר:>
שהחוק יהיה פשוט, זה הכי חשוב. 

<היו"ר רחל עזריה:>
שהחוק יהיה פשוט, מובן, בהיר ונהיר. 
חבר הכנסת ילין, בבקשה. 

<חיים ילין (יש עתיד):>
קודם כול אם זה המצב שמחריגים מלוח 2 כמו שהיה בתחילת הדרך אז אני חייב להוריד את ההסתייגות כי ההסתייגות שלי הגיעה בעקבות זה שאתם רשמתם שם את מה שנרשם בחוק. אז אני מודיע שאני מוריד את הסתייגות 1. אבל הוספתי, לא הסתייגות, אלא משהו שלדעתי חשוב שיהיה בחקיקה עצמה. 
<אריאלה מלכה:>
הוא הביא את זה בדקה ה-99. 

<היו"ר רחל עזריה:>
בסדר. 

<תומר רוזנר:>
מותר לו גם לא להביא כלום. הוא יכול להגיד גם בעל-פה. 

<היו"ר רחל עזריה:>
בסדר. הכול בסדר. 

<חיים ילין (יש עתיד):>
דיברנו על פיצול. אמרתי שבמקומות שמפצלים ייתכן מאוד שאג"א או פיקוד העורף יכריחו לבנות ממ"ד. אמרנו שבניית ממ"ד זה 150 אלף שקל החזרים, וזה הופך את האירוע למשהו לא כלכלי אם רוצים את זה לשכירות. לכן סתיו, היועצת שלי, עברה על החוק מכיוון שאנחנו מטפלים גם בנושא הממ"דים. יש בחוק הלוואות לדיור, 1992: "ביישובי קו העימות שבהם נדרשת בנייה ביטחונית מיוחדת לדיור לסוגיה, הכול לפי קביעת ראש אג"א, תינתן לזכאי הרוכש דירה חדשה מקבלן או בנייה עצמית, הלוואה נוספת בסכום שייקבע בכללים לכל סוג של בנייה ביטחונית, כאמור, אשר תהפוך למנה כפי שייקבע בכללית". לכן אני מבקש שבחקיקה עצמה במקום שנדרש ממ"ד בפיצול - -

<רועי פולקמן (כולנו):>
אם נדרש. 

<חיים ילין (יש עתיד):>
אם נדרש, אמרתי. אם נדרש אז להפנות את החוק של הפיצול למקום הזה. לא ביקשתי חקיקה חדשה. 

<היו"ר רחל עזריה:>
שמה? 

<רועי פולקמן (כולנו):>
הוא מוסיף כאן אפשרות להלוואה שכבר קיימת, וזה אחלה. אני רק מזכיר שאחד הדברים שאמרנו לפיקוד העורף זה שאנחנו לא רוצים שבהגדרה בכל דירה מפוצלת יהיה ממ"ד כי זה מאוד יקשה, אפרופו ישימות. 
<חיים ילין (יש עתיד):>
איפה שנדרש. 
<רועי פולקמן (כולנו):>
הייתה אמירה של פיקוד העורף שלא יהיו דוחות - -

<היו"ר רחל עזריה:>
נשמע את פיקוד העורף, בבקשה. 

<קלרית גרבי:>
סגרנו את הנושא הזה כבר בדיונים הקודמים על החוק הזה. אנחנו אמרנו שלא יהיה פטור ממ"ד, כמובן. אבל סגרנו שפיקוד העורף יוציאו הנחיות מקלות לעניין הממ"ד אם לא יהיה פטור. ההקלות גם - - -
<היו"ר רחל עזריה:>
מה זה אומר? 

<איתן ברושי (המחנה הציוני):>
אין שום דבר כזה "מקל". יש או אין? 

<קלרית גרבי:>
לצורך העניין אפשר יהיה להוריד את גודל הממ"ד שיידרש, אבל לא יהיה פטור. 
<רועי פולקמן (כולנו):>
אמרתם גם שיכולים להיות אמצעי מיגון אחרים. זה נאמר באותה ישיבה. 

<קלרית גרבי:>
- - - 

<היו"ר רחל עזריה:>
סליחה, אבל אם זאת דירה מפוצלת אי אפשר פשוט שתהיה דלת לדירה? 
<קלרית גרבי:>
ומה יקרה במצב חירום? ידפקו בדלת ויבקשו להיכנס? 

<היו"ר רחל עזריה:>
לא, בין הדירות. 

<דוד ביטן (הליכוד):>
אם יש חובה לממ"ד אז אין מה לדבר. 

<קריאות:>
- - -

<היו"ר רחל עזריה:>
אני הבנתי שיכולה להיות זיקה בין הדירות. 

<דוד ביטן (הליכוד):>
אנחנו לא חוזרים על עצמנו פה, עם כל הכבוד לכם. 

<היו"ר רחל עזריה:>
מה שאנחנו צריכים - -

<תומר רוזנר:>
שהם יקבעו הוראות מקלות. 

<היו"ר רחל עזריה:>
מה זה הוראות מקלות? 

<איתן ברושי (המחנה הציוני):>
אין דבר כזה "הוראות מקלות". 

<היו"ר רחל עזריה:>
לא, לא. מה זה אומר? 

<דוד ביטן (הליכוד):>
יש את זה בתמ"א 38. עושים חיזוק מסביב לחדר, ואז זה הופך להיות חדר ממוגן. לזה את מתכוונת? 
<קלרית גרבי:>
הוראות מקלות, לצורך העניין, זה שבפיצול בכל דירה יהיה ממ"ד יותר קטן. 

<דוד ביטן (הליכוד):>
לא, לא. 

<היו"ר רחל עזריה:>
לא, זה לא עוזר לנו. 

<רועי פולקמן (כולנו):>
מה זה בנייה חדשה? 

<דוד ביטן (הליכוד):>
לא יהיה דבר כזה. 

<היו"ר רחל עזריה:>
זה לא עוזר. אז לא יהיה פיצול. 
<קלרית גרבי:>
- - -

<היו"ר רחל עזריה:>
אז בשביל מה אנחנו עובדים? 

<קלרית גרבי:>
- - -

<היו"ר רחל עזריה:>
לא, לא, זה לא יעזור. אז אין חוק, אין פיצול, אין כלום. את יודעת  מה יקרה – כולם יגורו בדירות מפוצלות בלי אישורים ובלי כלום שזה מה שקורה היום – סליחה שאני מגלה את הפלפלון החמוד פה בחדר. אין פיקוח, אין כלום, אתם תוכלו לומר שהכול בסדר, אנחנו נוכל לומר שהכול בסדר וזהו. 
<דוד ביטן (הליכוד):>
תשכחו מזה. זה לא יהיה. תומר, תקן את החוק - - -
<היו"ר רחל עזריה:>
אז לא. אני מבקשת שאם יש דלת בין הדירות זה יהיה מספיק. אם יש מצב מלחמה אז פותחים את הדלת, וחיים עם דלת לא נעולה. 

<קלרית גרבי:>
אז במצב חירום נכריח אותם שהדלת תהיה תמיד פתוחה או שהם ידפקו להם בדלת ויגידו להם - - - 

<היו"ר רחל עזריה:>
תראי, אי אפשר. כן, במצב חירום הדלת לא תהיה נעולה, וידפקו בדלת וייכנסו כשיש מצב חירום. הרי כולם גם ככה אנשים רצים למקלט עם מגבת עליהם. 

<קלרית גרבי:>
ואם המבצע היה 50 ימים, אז תגידו למשפחה, תשאירו את הדלת פתוחה לרווחה - - -
<היו"ר רחל עזריה:>
לא. לא נעולה. 

<דוד ביטן (הליכוד):>
- - -

<היו"ר רחל עזריה:>
כן, זה הפתרון. 

<קלרית גרבי:>
אנחנו מדברים על אנשים שגרים שם. את היית מסכימה - - -
<היו"ר רחל עזריה:>
אז אני הייתי מחליטה אם לפצל את הדירה שלי או לא, אבל זה הפתרון. 
<קלרית גרבי:>
אבל בסוף הם אנשים ששוכרים. אז - - -
<היו"ר רחל עזריה:>
אם זה מצב מלחמה. רוב החיים שלנו הם לא במלחמה. 

<קלרית גרבי:>
- - - עם הילדים שלך, ואת היית מסכימה להישאר עם דלת פתוחה כדי שאנשים ייכנסו לבית שלך?

<היו"ר רחל עזריה:>
אז אי אפשר. אנחנו יכולים לשנות את זה? 

<תומר רוזנר:>
בטח שאתם יכולים. אתם יכולים מה שאתם רוצים. 

<היו"ר רחל עזריה:>
אז לא. 

<דוד ביטן (הליכוד):>
תשני את זה. לא צריך ממ"ד כי אתם לא מאפשרים תוספת שטח. 

<קלרית גרבי:>
זה גם תלוי בסיטואציה. אם התכניות מאפשרות אפשר לעשות אופציה של שיפורי מיגון. כלומר יש כל מיני אופציות - -
<היו"ר רחל עזריה:>
זה לא זה. 

<דוד ביטן (הליכוד):>
על שיפור מיגון אפשר לדבר, אבל לא מה שאת אומרת. 

<קלרית גרבי:>
- - -

<דוד ביטן (הליכוד):>
את יודעת מה, אנחנו לא רוצים לתת לכם את ההחלטה בעניין הזה כי כבר הבנו מה שאת אומרת.  

<היו"ר רחל עזריה:>
זה פשוט יהיה ממ"ד. אבל זה לא יקרה. 

<דוד ביטן (הליכוד):>
יש עוד בעיה שצריך לקחת בחשבון. אנחנו מאפשרים פיצול ללא תוספת שטח. בבתים ישנים יחייבו ממ"ד באחת הדירות, ואני לא רוצה גם את זה. זה הכול. 
<היו"ר רחל עזריה:>
אם הבניין מסתמך על מקלט אז אין כלום. 

<קלרית גרבי:>
אוקיי, יש אופציות לפטורים. 

<היו"ר רחל עזריה:>
לא, אי אפשר. 

<קלרית גרבי:>
 - - - לכל סיטואציה. 

<דוד ביטן (הליכוד):>
בבית ישן שאין בו ממ"ד יאושר הפיצול גם בלי ממ"ד. 

<תומר רוזנר:>
אז זה לא - - -

<היו"ר רחל עזריה:>
תגידי לנו על מה חשבתם. באמת חשבתם רק על ממ"ד קטן יותר? 

<דוד ביטן (הליכוד):>
בתמ"א עושים את זה. 

<היו"ר רחל עזריה:>
אז אנחנו צריכים לעשות יישור קו. 

<חיים ילין (יש עתיד):>
אתה יודע כמה עולה? 70 אלף שקל. 

<היו"ר רחל עזריה:>
עזבו, זה לא יקרה. 

<קריאות:>
- - -

<היו"ר רחל עזריה:>
בואו נשמע רגע. טוב שהעלית את זה, חיים. אני מודה לך.
<חיים ילין (יש עתיד):>
מההתחלה העליתי את זה, ואמרו, אולי כן, אולי לא. 

<דוד ביטן (הליכוד):>
- - -

<היו"ר רחל עזריה:>
אז אני מבקשת לשמוע מה תכננתם. 

<קלרית גרבי:>
אני חייבת לומר גם שהקריטריונים לא נקבעו, והמהנדס של פיקוד העורף לא נמצא אתי פה. הוא היה אתי פה בכל הישיבות כי הבנו שהנושא הזה כבר סגור, וגם נסגר בישיבות הראשונות. 
<היו"ר רחל עזריה:>
שמה? מה נסגר? 

<קלרית גרבי:>
לצורך העניין אם זאת דירה בקומה גבוהה אז אפשר לעשות שיפורי מיגון.
<חיים ילין (יש עתיד):>
לא, את לא מבינה את החוק. זה פרטי. 

<היו"ר רחל עזריה:>
זה הכול בתים פרטיים. 

<קלרית גרבי:>
אז ממ"ד קטן יותר - - 

<היו"ר רחל עזריה:>
לא, זה לא עוזר. זה לא יקרה. 

למה את חושבת שהגענו להסכמות על עניין התשלומים? כי היום אנשים מפצלים. את תתעקשי על כללים מורכבים מדי בעלויות גבוהות מדי, ימשיכו הפיצולים בלי היתרים, וכולנו נישאר קירחים. המטרה היא שזה יקרה. אם את מטילה מחויבויות מאוד מרחיקות לכת הן לא יקרו. את צריכה להבין שבעניין הזה אנחנו צריכים לבוא לקראת כי זה קורה. את היית פה בדיונים ושמעת – אני לא מוכנה לשחק ב"נדמה לי", ואני לא מוכנה לעצום עיניים ולחוקק חוקים שבסופו של דבר לא משפיעים על השטח. אין, זה לא יקרה פה. בעניין המיגון אנחנו חייבים לוודא שזה כללים שאנשים יכולים לעמוד בהם. דבר נוסף – כשמפצלים דירה זה לא כמו פעם שהשכירו חדרים, ואנשים גרו בתוך הבית ואכלו יחד, אבל יש אלמנט שזה חיים מאוד צפופים, ואנשים יודעים את זה. אגב, הרבה אנשים מבוגרים מפצלים חלק מהדירה שלהם וגרים שם סטודנטים, בין היתר כדי שיבדקו שהכול בסדר. זאת אומרת יש פה חיים הדדיים, אז זה לא בלתי אפשרי לחשוב שבתקופה שבה יש הרבה מאוד אזעקות זה לא המצב הסטטי של החיים שלנו, חוץ מאשר בעוטף עזה. אז אני מבקשת שתציעי הצעה, ואם לא אנחנו נחוקק. 

את רוצה לצאת לדבר עם המהנדס? תודה. 

<דוד ביטן (הליכוד):>
שים לב, בדירה הישנה - -

<תומר רוזנר:>
הם לא ידרשו בדירה הישנה. 

<רועי פולקמן (כולנו):>
אולי רק נכוון אותה מה לשאול אותו. היו כמה אופציות שדובר עליהם: א', שימוש במקלט קרוב, שימוש בממ"ד בדירה לפני הפיצול או מיגונים סבירים שאפשר לעשות - -
<היו"ר רחל עזריה:>
אתה אומר "מיגונים סבירים", ולא ברור מה זה. 

<דוד ביטן (הליכוד):>
אני לא בטוח ששמעתי. לשום דבר אני לא מאמין. הכול בחוק. 

<היו"ר רחל עזריה:>
זה בסוף יהיה 70 אלף שקל, 100 אלף שקל – אנשים לא יעשו את זה. 

<קלרית גרבי:>
אני חייבת להגיד משהו. אתם צריכים להבין את הבסיס. בסופו של דבר יש היום חובה לממ"ד בכל דירה, אז אפשר להגיד שאנשים לא יקנו דירות כי זה גם עלות מאוד גבוהה. בסוף זה בא מתוך מחאה להגן על אנשים - -

<דוד ביטן (הליכוד):>
על דירות חדשות אנחנו לא מדברים. בדירות חדשות, לבנות. 

<רועי פולקמן (כולנו):>
זאת לא דירה חדשה. 

<איתן ברושי (המחנה הציוני):>
אל תזלזלו במה שהיא אומרת. 

<דוד ביטן (הליכוד):>
אני לא מזלזל. 

<קלרית גרבי:>
במדינה שלנו יש הרבה איומים, ובצוק איתן שהיה 50 ימים, אני אקח את עצמי, את המשפחה שלי ואת הילדים שלי כדוגמה – לא הייתי משאירה את הדירה שלי פתוחה לרווחה 50 ימים כדי שכולם יוכלו להיכנס אלי הביתה לממ"ד. צריך להבין שיש פה דרישה בטיחותית. 
<היו"ר רחל עזריה:>
אז את לא תפצלי ולא תשכירי. זאת התשובה. או שאם את לא רוצה את הדלת שיכולה להיות פתוחה באותה תקופה אז כן תבני ממ"ד. אני מסכימה אתך, זה עניין של אופי, לא כל אחד יפצל דירה.

<קלרית גרבי:>
אני אשמח להתייעץ עם המהנדס. 

<היו"ר רחל עזריה:>
בסדר. תבדקי ותחזרי אלינו. 

<יצחק שפריר:>
חכמת חיים מהניסיון: ב-2006 קלטתי משפחה מכרמיאל. היה בדירה של ההורים עוד זוג צעירים שגר שם. פתחנו דלת משותפת, היינו 12 אנשים במקלט, ועברנו את 2006 בשקט בלי לריב. 
<היו"ר רחל עזריה:>
הלוואי כולם היו ככה. 

<חיים ילין (יש עתיד):>
אני מציע שהממשלה תעשה את הישיבות אצלך בממ"ד. 

<יצחק שפריר:>
אין בעיה. 

<היו"ר רחל עזריה:>
גם הקואליציה-אופוזיציה. 


חיים, בבקשה. 

<חיים ילין (יש עתיד):>
ביטן צודק במה שהוא אומר וגם את. כולם צודקים, זה אמורפי. אני מההתחלה אמרתי שהחוק הזה ייפול על הממ"ד - -

<דוד ביטן (הליכוד):>
ישבנו איתם - -

<חיים ילין (יש עתיד):>
תשב כמה שאתה רוצה. הם לא מסוגלים. ב-DNA שלהם הם לא יכולים לפטור דירה או פיצול דירה מממ"ד. הם לא מסוגלים, הם לא יכולים. 

<דוד ביטן (הליכוד):>
הם עושים את זה בתמ"א 38. 

<חיים ילין (יש עתיד):>
תמ"א 38 זה משהו אחר, זה על רבי-קומות. 

<קריאות:>
- - -

<חיים ילין (יש עתיד):>
אני אסביר לך איך זה עובד. גם המדרגות שיש במבנה רב-קומתי הופך להיות המרחב המוגן, מה שאין לבתים חד-קומתיים, אין שום דבר. יש אפילו לפעמים תקרה שהיא לא תקרה.
<דוד ביטן (הליכוד):>
אתה היית ראש מועצה במקום שהיו רק דירות פרטיות, נכון? 

<חיים ילין (יש עתיד):>
כן. 

<דוד ביטן (הליכוד):>
אז אני הייתי סגן ראש עיר בראשון לציון. אני אומר לך שאחת הבעיות שעלתה בתמ"א 38 זה העניין הזה שכשבונים דירות למעלה צריך לרדת לממ"ד עד למטה. לפעמים אין לך דרך לרדת בגלל קו אפס וכל הדברים האלה. כשאתה מגיע עד לקו המגרש, לא לקו אפס. ואז יש התנגדויות של הצד השני של אלה שלא מוכנים שזה יהיה בקו המגרש. הפתרון שמצאנו, ועושים את זה, הוא שיפור המיגון במובן הזה שחדר אחד לאורך כל העסק עושים לו מיגון מסביב בברוטו, לא בנטו, וזה מספק אותם. 
<חיים ילין (יש עתיד):>
זה תמ"א 38. 

<דוד ביטן (הליכוד):>
זה בדיוק מה שאמרנו להם בדיון. אבל מה הבעיה - -

<רועי פולקמן (כולנו):>
זה מה שהיה - -

<דוד ביטן (הליכוד):>
זה בדיוק מה שדיברנו עליו, ובגלל זה הוא כתב "שיפור". עכשיו הם באים עכשיו עם משהו חדש. לכן אני לא סומך עליהם, וחייבים לעשות תיקון. 
<תומר רוזנר:>
זה לא יפה. הם עושים את העבודה שלהם. 

<רועי פולקמן (כולנו):>
זה נכון. 

<חיים ילין (יש עתיד):>
עברתי כבר את כל סוגי המיגון שהמציאו. 
<דוד ביטן (הליכוד):>
הסברנו להם, והם התהפכו עכשיו. מה אני אעשה. 

<חיים ילין (יש עתיד):>
בתמ"א 38 בעוטף ובבתים יש מיגון פנימי. המיגון הפנימי לא הולך על הברוטו, הוא הולך על הנטו. אבל עדיין צריך יסודות כדי לשים תקרת ברזל. 

<דוד ביטן (הליכוד):>
לכן אתה עושה את זה חיצוני. 

<חיים ילין (יש עתיד):>
העלות היא 80-70 אלף שקל. אז אני אומר שגם 80-70 אלף שקל או הממ"ד החדש או כל דבר אחר, להפנות לחוק כדי שיקבלו הלוואה כדי שיוכלו לעשות את זה. 

<היו"ר רחל עזריה:>
באזורי עימות, אתה אומר. 

<חיים ילין (יש עתיד):>
זה מה שכתוב בחוק. 

<תומר רוזנר:>
לא צריך להפנות לחוק. זה נכון לעוד עשרה חוקים שהם רלוונטיים. 

<דוד ביטן (הליכוד):>
אנחנו לא נגיד שאפשר לעשות גם בלי ממ"ד, זה הכול. אלא אם כן ייתנו שיפור מיגון מסוים לא בעלות גבוהה. 

<תומר רוזנר:>
אתה יכול להגיד. מה שאני יכול לעשות זה לכתוב שזה יהיה פטור מממ"ד, אבל הם יכולים להתנות בשיפורי מיגון של אחד החדרים.

<דוד ביטן (הליכוד):>
אבל לא להפוך אותו לממ"ד. 

<תומר רוזנר:>
לא, לשיפורי מיגון. 

<דוד ביטן (הליכוד):>
אתה ראית מה היא אומרת – שיפור מיגון מבחינתה זה ממ"ד. 

<חיים ילין (יש עתיד):>
ממ"ד קטן - - -

<דוד ביטן (הליכוד):>
אין דבר כזה ממ"ד קטן. 

<היו"ר רחל עזריה:>
טוב, נשמע כשהיא תחזור. 

מעין נשר מאגף תקציבים, בבקשה. 
<מעין נשר:>
אני רק אעדכן שבנושא המיגון יש צוות שהוקם בהחלטת ממשלה שמורכב מנציגי משרד השיכון, האוצר, רשות החירום הלאומית ופיקוד העורף שישב ובחן את כל סוגית היעדר המיגון בכל מיני אזורים בארץ שפיקוד העורף חושב שנדרש להם מיגון. בבתים החדשים זאת לא בעיה כי יש - - -  הבעיה היא הבתים שנבנו ללא אמצעי מיגון. הצוות הזה מיפה את האזורים ובדק את העלויות וגם כל מיני אפשרויות מיגון. גם במקום לעשות ממ"ד אפשר לעשות חיזוק פנים-דירתי שזה יותר זול, אבל אז זה לא מוסיף לך חדר, וזה עולה לך, ולא כולם רוצים לעשות. אפשר גם במקומות מסוימים לעשות ממ"ק – מרחב מוגן קומתי. זאת גם אופציה שאם אפשר לעשות אותה, אז היא כמובן יותר זולה. בסופו של דבר זה לעניין לחוק פיצול דירות כי זה עניין שיש לו עלות תקציבית מאוד כבדה אם יש החלטה או רצון לתמוך. 
<דוד ביטן (הליכוד):>
- - -

<מעין נשר:>
אנחנו כרגע חושבים על כל מיני אפשרויות שקיימות בעולם בנושא - -

<דוד ביטן (הליכוד):>
לא, לא. אז אני מזכיר לך - -

<היו"ר רחל עזריה:>
רגע, רגע. תן לה לסיים לדבר. היא באמצע משפט. 

<מעין נשר:>
מיגון מפני רעידות אדמה – יש כל מיני מודלים בעולם של הלוואות מוטבות, ואנחנו בוחנים את זה. עדיין לא התקבלה החלטה. 

<דוד ביטן (הליכוד):>
מצוין. 

<מעין נשר:>
בשבועות הקרובים אנחנו יחד עם "טרייבר" נגיע להבנות. לא אכפת לנו להציג את זה, אבל לא נראה לנו נכון לבוא עכשיו ודרך החוק הזה להסדיר סוגיה שהיא כבדת משקל של מיליארדים. 

<דוד ביטן (הליכוד):>
איזה מיליארדים? על מה את מדברת? אין פה שום מיליארדים. להפך – אנחנו לא מחייבים, אז איזה מיליארדים יש פה? להפך, יש פה חיסכון. אני מזכיר לך את ההקלה שנתן אלי ישי. אף אחד לא השתמש בהקלה הזאת. 
<היו"ר רחל עזריה:>
נכון. זה לא קרה. 

<דוד ביטן (הליכוד):>
- - -

<היו"ר רחל עזריה:>
זה היחיד שמצאנו בארץ. 

<דוד ביטן (הליכוד):>
זה היחיד בארץ. אתם עושים חוקים וכל מיני תקנות והקלות שאי אפשר לעשות בהם שימוש. למה? כי כל פעם בא רגולטור - -

<היו"ר רחל עזריה:>
רגע, לא, היא מדברת עכשיו על מימון הממ"דים. 

<דוד ביטן (הליכוד):>
לא. היא גם אמרה שזה לא החוק. זה בדיוק החוק שמתייחס לעניין הזה. כי אם אנחנו רוצים לתת פיצול אנחנו צריכים לבדוק שהוא ייעשה, לא יהיה על הנייר ולא בתיאוריה. לכן יש בעיות. את הבעיות האלה אנחנו פותרים מהלימוד שלמדנו בנושא של אלי ישי. אנחנו מכניסים את זה לחוק הזה. 
<היו"ר רחל עזריה:>
בדיוק. זה מה שאנחנו עושים פה כדי שזה יקרה. 

<מעין נשר:>
בסדר גמור. אז יכול להיות שאם היינו רוצים לעשות את דרך המלך אז אולי גם היינו אומרים שאם אנחנו רוצים שיקרו פיצולים, אז אולי שהממשלה תתמוך בפיצולים ותיתן מענקים למי שמפצל. זה גם יכול היה להיות - -
<היו"ר רחל עזריה:>
את מעלה עכשיו רעיון שנדון בו בכובד ראש. סתם, נו, באמת, אוקיי. זה היה בהומור.
<מעין נשר:>
- - - שלא דרך החוק הזה נכניס עכשיו מימון ממ"דים- -
<חיים ילין (יש עתיד):>
זה לא מימון. זה חוק מ-1992. כתוב פה. 
<היו"ר רחל עזריה:>
באזורי עימות - -

<איתן ברושי (המחנה הציוני):>
אין קשר בין ממ"ד לבין אזורי עימות. 

אני רוצה להגיד משהו, גברתי יושבת-הראש. 

<היו"ר רחל עזריה:>
אבל אתה כותב פה: "הסעיף נותן הלוואה אשר עשויה להפוך למענק ביישובי קו העימות". 

<חיים ילין (יש עתיד):>
זה מה שכתוב. 

<היו"ר רחל עזריה:>
אבל זה לא החוק. יש היום הגדרה איפה המדינה נותנת מענקים? 

<חיים ילין (יש עתיד):>
כתוב פה: "הלוואה בסכום של 48,000 שקל - - - ככל שמתקרבים לקו העימות – עד 84,000 שקל". כמובן, זה מ-1992. כתוב כאן: הלוואה בריבית אפס שתהפוך למענק אם הבן אדם גר שם. 

<דוד ביטן (הליכוד):>
מה אתה רוצה? לא הבנתי. אתה רוצה שבקו עימות ייתנו את ההלוואה הזאת? 

<חיים ילין (יש עתיד):>
לא אמרתי. זאת חקיקה. 

<היו"ר רחל עזריה:>
מה שאמר פה חבר הכנסת ילין הוא שאם מפצלים ולפני כן נקבע על-ידי פיקוד העורף שחייבים ממ"ד, והם באזורים, אז הם מקבלים את ההלוואה כמו כל דירה. 

<דוד ביטן (הליכוד):>
גם בפיצול. 

<מעין נשר:>
כן, אבל - -

<היו"ר רחל עזריה:>
אז מה הבעיה? 

<דוד ביטן (הליכוד):>
אבל אי אפשר להגדיל שטח. החוק הזה הוא בעייתי. 

<מעין נשר:>
חוק הלוואות לגישור הוא חוק שמאפשר לאנשים לקבל חלק מהמשכנתא שלהם מהמדינה. שר השיכון - - - לקבוע קריטריונים לזכאות להלוואה לדיור - - - ומאפשר לאנשים לקבל חלק מהמשכנתא שלהם עבור קניית דירה חדשה. זה לא - - - שיפוצים או להוסיף חדרים לבית. 
<היו"ר רחל עזריה:>
אני יודעת שבאיזשהו שלב בקו העימות כולם הוסיפו ממ"דים בין לילה, פחות או יותר. 
<איתן ברושי (המחנה הציוני):>
מי זה "כולם"? 

<היו"ר רחל עזריה:>
מה זאת אומרת? היית בשדרות? יש שם - -

<איתן ברושי (המחנה הציוני):>
הייתי. 

<חיים ילין (יש עתיד):>
הוא בנה אותה. 

<מעין נשר:>
- - -

<היו"ר רחל עזריה:>
סליחה, אני לא יכולה. אי אפשר לנהל ככה דיון. מעין ניחנה בקול חלש. תדברי למיקרופון. 

<מעין נשר:>
לא חלש כמו שהוא צפצפני. 

<היו"ר רחל עזריה:>
בואו נהיה בשקט. מי שמדבר עכשיו זה אומר שיש לו משהו אישי נגד מעין. 

<איתן ברושי (המחנה הציוני):>
זה עוד לא אמרנו. 

<מעין נשר:>
את שאלת לגבי הממדים שקמו. יש החלטות ממשלה ממוקדות שהממשלה באזורי העימות הקצתה תקציבים ניכרים למגן את היישובים. למשל, בשדרות ובעוטף הממשלה השקיעה כמה מאות מיליונים כדי לבנות באופן יזום ממ"דים בכל המקומות האלה. עשו מבצע מדהים עם "עמיגור". אני ממליצה לכולכם לנסוע לשדרות ולראות איך הוסיפו חדרים בבתים בכל העיר. זה מדהים. אבל עם כל הכבוד, אנחנו מדברים פה על מימון של מאות מיליוני שקלים. אם אנחנו מכניסים את זה דרך אמירת אגב בחוק פיצול דירות זה נראה לי בעייתי. כמובן, אם תבקשו ממני לבחון כל מיני דברים אני אבחן, ואחזור עם תשובות לוועדה. 
לעניין חוק הלוואות לדיור שהעליתם פה. חוק הלוואות לדיור מדבר על האפשרות שזכאי לפי קריטריונים יקבל הלוואה מוטבת בתנאים - - - בריבית נמוכה יותר על חלק מהמשכנתא שלו. זה לא מדבר לבוא עכשיו ולהקים ממ"ד. 

<חיים ילין (יש עתיד):>
בואי תראי. מעין, תקראי את החוק. את מוכשרת מספיק כדי להיות במחשב ולקרוא גם מהדפים. 

<מעין נשר:>
כן, זאת אמירה חדשה. 

<איתן ברושי (המחנה הציוני):>
זה לא הגיוני מה שקורה פה. 

<מעין נשר:>
נכון, זה בדירה חדשה. אם יש הנחיה שצריך ממ"ד - -

<היו"ר רחל עזריה:>
אז זה רק בדירה חדשה? 

<מעין נשר:>
- - - היום בכל הדירות צריך. 

<איתן ברושי (המחנה הציוני):>
לא בכל מקום צריך. 

<מעין נשר:>
אתה יכול לקבל הגדלה. 

<חיים ילין (יש עתיד):>
אני מתייחס - - - שדירה חדשה מחייבת ממ"ד. 

<היו"ר רחל עזריה:>
זה רק על דירה חדשה. 

<איתן ברושי (המחנה הציוני):>
לא, לא. 

<חיים ילין (יש עתיד):>
כן, כן. 

<מעין נשר:>
- - - בסוף גם לחוק הזה יש מגבלת תקציב מסוימת. דרך אגב, היא סוכמה בשנה שעברה עם ועדת הכספים כשהם שינו את התנאים של ההלוואות. ואם רוצים עכשיו להכניס עוד ערימה של זכאים שיקבלו מהחוק הזה בסוף יש - - - צריך להבין את זה. 

<היו"ר רחל עזריה:>
זה רק על דירה חדשה. 

חבר הכנסת ברושי, בבקשה. 

<איתן ברושי (המחנה הציוני):>
בדרך כלל יש לי ביקורת, אבל אני מקבל את הדברים של פיקוד העורף ושל האוצר. אני מקבל את העיקרון. עזבו רגע את התשלום. עניין הממ"ד לא קשור לקו העימות והוא לא רק שאלה של מלחמה, אלא גם נכון לרעידת אדמה. יש אינטרס למדינה למגן את כל האוכלוסייה בכל מקום בארץ. לכן השאלה של הממ"ד לא קשורה לחוק הזה, אלא היא חלק מתפיסת עולם שלמה שלא נראה לי שזה הפורום לסכם את הפרטים. לכן אני מציע לנו לא להסתבך בהגדרות שלא יעמדו בשום מבחן, אלא לסכם את זה בנפרד עם האנשים הכי בכירים בפיקוד העורף. שאלת הממ"דים היא שאלה חשובה. אם אפשר היה היו עושים אותה בכל מקום - -

<דוד ביטן (הליכוד):>
מה זה שייך לחוק הזה? 

<איתן ברושי (המחנה הציוני):>
זה שייך לזה. 

<דוד ביטן (הליכוד):>
אז לא יהיה פיצול. 

<איתן ברושי (המחנה הציוני):>
אז לא יהיה. 

<דוד ביטן (הליכוד):>
אנחנו חושבים הפוך ממך בעניין הזה. 

<איתן ברושי (המחנה הציוני):>
לכן אני אומר את דעתי. 

<דוד ביטן (הליכוד):>
אתה אומר שעדיף שיגורו בממ"ד. העיקר שיהיה ממ"ד. ניתן להם לגור בממ"ד וכולם יהיו מבסוטים.

<איתן ברושי (המחנה הציוני):>
ביטן, תן רגע להשלים. 

<דוד ביטן (הליכוד):>
אני עוזר לך, מה אתה רוצה. 

<איתן ברושי (המחנה הציוני):>
תן לי רגע להשלים. אני אומר שזה לא בסמכות של החברות שיושבות בחדר הזה. זאת שאלה שקשורה לתפיסה שלמה. היא לא תשתנה בדיון הזה. כמי שעסק בזה בעבר וחושב שהתחום הזה הוא חשוב – אף אחד לא ייתן הקלות במציאות הביטחונית הקיימת, כולל בעניין איומי רעידות אדמה. לכן אני מציע לא לדון בזה בפורום הזה, אלא לקיים את ההתייעצות בנפרד עם מי שצריך לקיים אותה. 

<דוד ביטן (הליכוד):>
איפה? 

<איתן ברושי (המחנה הציוני):>
על עניין המיגון. 

<דוד ביטן (הליכוד):>
אין לזה פתרון, אני מזכיר לך למה. 

<היו"ר רחל עזריה:>
רגע, בואו נשמע. 

<דוד ביטן (הליכוד):>
אני מציע להגיד לו מילה קטנה. 

<היו"ר רחל עזריה:>
סרן קלרית גרבי מפיקוד העורף נכנסה.

<איתן ברושי (המחנה הציוני):>
אני מציע שתעשו את הקטע הזה בנפרד. 

<היו"ר רחל עזריה:>
בוא נשמע מה יש לה לומר. היא התייעצה. 

<דוד ביטן (הליכוד):>
אנחנו סיימנו את העניין הזה לפני שנה. הם חזרו בהם, לא אנחנו. 

<היו"ר רחל עזריה:>
בואו נשמע. 

<דוד ביטן (הליכוד):>
שלחו עכשיו מישהי חדשה שתגיד לנו - - -


אני אסביר לך עוד משהו: החוק הזה מאפשר פיצול בלי תוספת שטח. אם אתה מוסיף ממ"ד, אתה מוסיף 12 מטר. הבנת אותי?

<חיים ילין (יש עתיד):>
נכון. ברוטו. 

<דוד ביטן (הליכוד):>
אז אני לא מבין מה אתה רוצה.  אם רוצים להוסיף ממ"ד אז קודם כול צריך לאפשר תוספת שטח. זה דבר שהחוק הזה לא מאפשר. אם אתה שם את הממ"ד בתוך הבית הרסת את הבית. 

<חיים ילין (יש עתיד):>
נכון.

<דוד ביטן (הליכוד):>
אז מה אתה מדבר? באמת. 

<חיים ילין (יש עתיד):>
אבל מהיום הראשון של החוק התרעתי שהם לא פותרים - - -
<דוד ביטן (הליכוד):>
אני לא מסכים. זה המצב. ואז לא יהיו פיצולים ולא תהיה תוספת יחידות מהירות. כל הרעיון של החוק הזה שאתה בונה דירה במהירות רבה. השטח קיים, ואתה הופך - - - עשרות אלפים בלי שום בעיה. 
<היו"ר רחל עזריה:>
קלרית, בבקשה. 

<קלרית גרבי:>
קודם כול אני מתנצלת שאין לי מה לחדש כי המהנדס לא היה זמין עבורי - -

<היו"ר רחל עזריה:>
די, נו, באמת. 

<קלרית גרבי:>
לצערי. 

למעשה, הנושא הזה נסגר, וזאת הסיבה שהוא לא היה זמין עבורי, כי היינו בטוחים שהנושא הזה נסגר עוד בהתחלה. אני מבינה את העניין הכלכלי, אבל גם צריך להבין את השיקול הביטחוני. למעשה, פטור שכולו פתוח פיקוד העורף לא יסכים לכך. זה למעשה יגדיל את הפער המיגוני. 
<רועי פולקמן (כולנו):>
הסיכום לא היה פטור, אלא הקלה שכוללת דלת משותפת. זה היה הדיבור בדיון. 

<היו"ר רחל עזריה:>
דלת משותפת, נכון. 

<רועי פולקמן (כולנו):>
זה לא פטור. אין ממ"ד במקורי. זה משהו אחר. 

<דוד ביטן (הליכוד):>
- - -

<היו"ר רחל עזריה:>
זה כמו הממ"ק שאמרת שיש, שכל הדיירים יוצאים אל חדר המדרגות. 

<דוד ביטן (הליכוד):>
- - -

<היו"ר רחל עזריה:>
די, דוד. 

זה כמו בממ"ק שכולם יוצאים תוך כדי הבלגן. ככה זה גם פה. 

<קלרית גרבי:>
ואז מה – תשימי באמצע ואז הם ישלמו על זכאות? לא ישלמו על זכאות? 

<היו"ר רחל עזריה:>
לא. הם פשוט יעברו לדירה המרכזית. 

<קלרית גרבי:>
אבל אז - - -

<היו"ר רחל עזריה:>
אני מבקשת - -

<דוד ביטן (הליכוד):>
זאת ההחלטה שלנו. מי זה מפקד העורף? 

<קלרית גרבי:>
אני רק אבקש להעביר מסמך - - -

<דוד ביטן (הליכוד):>
אם לא - - - החלטה הוא יודע מה לעשות.

<קלרית גרבי:>
קודם כול יגיע אתי המהנדס לדיון הבא - -

<דוד ביטן (הליכוד):>
- - - נתחנן אליהם? יש גבול לתחנונים האלה. 

<היו"ר רחל עזריה:>
דוד, די. אני תכף אקרא אותך לסדר. 

<דוד ביטן (הליכוד):>
תקראי. 

<היו"ר רחל עזריה:>
אין בעיה. אנחנו נצטרך להביא שלושה סדרנים להוציא אותך. 

<דוד ביטן (הליכוד):>
אתה מבין למה - - -

<היו"ר רחל עזריה:>
דוד, אני קוראת אותך לסדר פעם ראשונה. 

<דוד ביטן (הליכוד):>
- - - הבנת? אתה לא יכול לעשות כלום. 
<היו"ר רחל עזריה:>
אבל אנחנו פותרים את זה. 

<רועי פולקמן (כולנו):>
ביטן, קח אחריות. נעשה שלום, ולא יצטרכו את זה. 

<דוד ביטן (הליכוד):>
- - -

<היו"ר רחל עזריה:>
חבר הכנסת ביטן, אני קוראת אותך לסדר. תודה רבה. 

<דוד ביטן (הליכוד):>
- - -

<היו"ר רחל עזריה:>
זאת הראשונה. נעשה שנייה? אני קוראת אותך לסדר פעם שנייה. 

<תומר רוזנר:>
אנחנו נכתוב בעקבות השיח שהיה כאן שהדירה המפוצלת תהיה פטורה מממ"ד, אולם פיקוד העורף יהיה רשאי לדרוש, ככל שהדבר אפשרי, שיפורי מיגון. 

<דוד ביטן (הליכוד):>
אבל לא בדרך של ממ"ד קטן. 

<תומר רוזנר:>
לא. שיפורי מיגון של חדר קיים בדירה. 

<קלרית גרבי:>
ככל שהדבר לא אפשרי? 

<תומר רוזנר:>
אז לא יהיה. 

<חיים ילין (יש עתיד):>
לא יהיה חוק. 

<קריאות:>
- - -
<היו"ר רחל עזריה:>
תגיד שוב, בבקשה. 

<תומר רוזנר:>
אני חוזר ואומר. החוק יאמר כך: הדירה המפוצלת שממנה מפצלים או הדירה המתפצלת החדשה שנוצרה, יהיו פטורות מדרישות פיקוד העורף למיגון נוסף או לממ"ד, אולם ככל שהדבר אפשרי מבחינה פיזית פיקוד העורף יוכל לדרוש שיפורי מיגון של חדר קיים, אך שאינם מתבטאים בדרישת ממ"ד. 
<היו"ר רחל עזריה:>
איפה הדלת?

<דוד ביטן (הליכוד):>
זה שיפור מיגון. 

<היו"ר רחל עזריה:>
הדלת זה לא שיפור מיגון. 

<קלרית גרבי:>
ולשים שתי דלתות? שוב – המהנדס לא אתי אז אני לא רוצה להיכנס לתחום שאני לא מבינה בו, אבל יש עם זה בעיות. 

<היו"ר רחל עזריה:>
זה מה שאנחנו מציעים. את תחזרי למהנדס, ותביאי בפניו את ההצעה. אנחנו לא נעביר חוק שבסוף לא יקרה בגלל ענייני ממ"ד. אנחנו גם לא רוצים שיפסיקו לבנות בישראל בגלל ענייני ממ"ד. 
<קלרית גרבי:>
אנחנו גם לא רוצים שאנשים - - -

<היו"ר רחל עזריה:>
נכון, אני מסכימה אתך. יש פה ערכים - -

<דוד ביטן (הליכוד):>
אין לאנשים איפה לגור - - -
<היו"ר רחל עזריה:>
יש פה כמה ערכים שאנחנו מתמודדים איתם. תבדקי ותחזרי אלינו, בסדר? 

<דוד ביטן (הליכוד):>
אני מציע שיגורו בממ"ד. נעשה ממ"דים, וכולם יגורו בממ"ד. נפתור את שתי הבעיות בבת-אחת. 

<היו"ר רחל עזריה:>
עוד התייחסויות? עוד הסתייגויות? לא? 

יש נושא אחד שסיכמתי עם מנהל מקרקעי ישראל, ושכחתי לומר, שאנחנו נחריג את מפוני גוש קטיף. לגביהם יתאפשר פיצול. 
<דוד ביטן (הליכוד):>
אלה שצמודים לגדר? 

<היו"ר רחל עזריה:>
לא. מפוני גוש קטיף. 

<קריאה:>
ביישובים של מפוני גוש קטיף? 

<דוד ביטן (הליכוד):>
למה רק אלה שבקו העימות בלבנון? 

<היו"ר רחל עזריה:>
ומה? 

<קריאה:>
אני שואל האם אתם מחריגים את היישובים. 

<היו"ר רחל עזריה:>
אני אגיד לכם למה אנחנו מחריגים. באירוע של פינוי גוש קטיף בעצם עקרנו אנשים מבוגרים בדרך כלל שהרבה פעמים לא הצליחו להשתקם כלכלית - -

<דוד ביטן (הליכוד):>
את מדברת על המפונים עצמם. 

<היו"ר רחל עזריה:>
כן, המפונים. 

<דוד ביטן (הליכוד):>
בסדר. 

<היו"ר רחל עזריה:>
הם נעקרו, והם צריכים לבנות את עצמם כלכלית מההתחלה. אז הם כן יוכלו לעשות פיצול. 
<חיים ילין (יש עתיד):>
אני אתך. אבל אז מחריגים אותם מתמ"א 35 כי הם חלק מיישובים קהילתיים או ממושבים. לא סופרים את הפיצול, ואז חוזרים לתחילת הדרך; כי ייקחו את זה לבג"ץ, ויש לזה השלכות רוחב.  

<היו"ר רחל עזריה:>
לא. לגביהם אין השלכות רוחב, כי יש תקנה - -

<דוד ביטן (הליכוד):>
- - -

<היו"ר רחל עזריה:>
לא, אני בדקתי את זה. 

<דוד ביטן (הליכוד):>
שאלה קטנה. 

<היו"ר רחל עזריה:>
כן, בבקשה. איך אני יכולה לא לתת לך? 

<דוד ביטן (הליכוד):>
את מחריגה אותם אם הם גרים במושב, נכון? 
<היו"ר רחל עזריה:>
כן. 
<דוד ביטן (הליכוד):>
אם הם גרים בבית משותף הם גם יכולים לעשות? 

<היו"ר רחל עזריה:>
לא. זה רק בבתים צמודי קרקע. 

<קריאה:>
מבקיעים, למשל, הוא יישוב שמחציתו אנשים מפונים מגוש קטיף ומחצית אנשים שקלטו את המפונים, והוא נספר בתמ"א 35. 

<קריאה:>
או בוסתן הגליל. 

<חיים ילין (יש עתיד):>
בני נצרים  - - - מה תעשה איתם? 

<דוד ביטן (הליכוד):>
לא כל המושב. 

<היו"ר רחל עזריה:>
אתם רוצים לשמוע את ההצעה? 

<חיים ילין (יש עתיד):>
אבל אם אתה לא סופר בתמ"א 35 אין בעיה, אבל אם אתה סופר את זה  - - - יש בעיה. 

<היו"ר רחל עזריה:>
אתם רוצים לשמוע את ההצעה? לגבי מפוני גוש קטיף יש הרבה מאוד החרגות. אני מגיעה מעיריית ירושלים, ויש תקנת ירושלים שמאפשרת החרגה בהרבה מאוד מובנים. אז אותו דבר גם פה. אנחנו רוצים לאפשר למפוני גוש קטיף לעשות את הפיצול. פנו אלי אנשים. יש פה אירוע מאוד מורכב שהובלנו כמדינה, ואני הייתי שמחה אם היינו יכולים לעשות את זה בכלל המושבים. זה לא אפשרי, אבל אני מבקשת להתייחס למפוני גוש קטיף אחרת. דיברתי על זה עם מנהל מקרקעי ישראל. הם יובילו את המהלך הזה. 

<דוד ביטן (הליכוד):>
בתנאי שהם לא גרים בבית משותף. 

<היו"ר רחל עזריה:>
נכון, בתנאי שהם לא גרים בבית משותף. 

<חיים ילין (יש עתיד):>
אני בעד. אבל כל מי שיושב כאן ממשרדי הממשלה צריך לדעת שמי שמפצל, הפיצול לא נספר. כי אם זה נספר – גמרנו. אמרתי לך. 

<קריאה:>
יש יישוב שיש בו גם מפוני גוש קטיף וגם אוכלוסייה אחרת, אז מה? 

<קריאה:>
יש לפחות 6-5 כאלה. 

<היו"ר רחל עזריה:>
בסדר, אז מה. 

<עמיר ריטוב:>

אני יושב-ראש מרכז המועצות המקומיות. אפשר להציע? כולנו רגישים לנושא של המפונים. בשלב הקודם שלי קלטתי את המפונים כיושב-ראש ועדה בדרום. לדעתי, הכיוון שלך הוא נכון, אבל אפשר לפתור את זה בדרך יותר מדויקת כי את עושה פה משהו - -

<היו"ר רחל עזריה:>
אין בעיה, בבקשה.  

<עמיר ריטוב:>
מולי יושבים ממנהל התכנון באוצר. אנחנו יכולים לעדכן את תמ"א 35 אחת לתקופה. אנחנו יכולים לדייק את זה לקריאה שקראת לנו לבוא ולשבת כמו שעשינו, ולהגיד, בואו, אנחנו רוצים להחריג. 

<קריאה:>
ללא אישור ממשלה. 

<היו"ר רחל עזריה:>
בסדר. זה מה שאני מבקשת. קיבלתי. אני מבקשת שלגבי מפוני גוש קטיף תעשו את העדכון, ותאפשרו להם לעשות את הפיצול ככל שנדרש. 
<תומר רוזנר:>

במתכונת של החוק הנוכחי גם שינוי של הלוח לא יעזור מכיוון שהחוק מחריג באופן גורף כל יישוב שיש בו מכסת יחידות דיור. כך שזה שתשנו את הלוח זה עדיין יישוב שיש לו מכסה. 
<אפרת ברנד:>
אנחנו נוכל לתת מענה לתוספת יחידות דיור ככל שנידרש. החשש שהעלתה יושבת-הראש - -

<תומר רוזנר:>
אבל היא רוצה פיצול. סכמו איתה. 

<אפרת ברנד:>
- - - שזה יורד ממכסה שהיא אולי מכסה קטנה, אבל אם יגדילו את המכסה גם אין בעיה בפיצול. 

<תומר רוזנר:>
יש רק בעיה שצריך תכנית. 

<חיים ילין (יש עתיד):>
את יכולה לעשות משהו אחר שלפעמים ביישובים מסוימים את עושה את זה. את יכולה לא לפתוח גורף, אלא להגיד, יש 24 מפונים באותו יישוב, ואז או שאת מעלה את כמות היחידות שמותרות - -
<היו"ר רחל עזריה:>
בסדר. אתה יודע איך לנסח בחוק. 

<היו"ר רחל עזריה:>
אנחנו צריכים נוסח. 

<אפרת ברנד:>
החוק מחריג כרגע יישובים שלגביהם יש מגבלת יחידות דיור. לכן הפיצול וההקלה לא יחולו.
<קריאה:>
אבל זה חייב להיות בחוק. 

<היו"ר רחל עזריה:>
אז תצטרך לנסח. 

<תומר רוזנר:>
בסדר. 

<היו"ר רחל עזריה:>
הייעוץ המשפטי ינסח. 

<תומר רוזנר:>
אנחנו צריכים לחשוב אם זה אפשרי. 
<חיים ילין (יש עתיד):>
אפשר להחריג את לוח 2 למעט אותם מתיישבים מגוש קטיף, ואז להחריג אותם. 
<היו"ר רחל עזריה:>
לא, לא. היא אמרה לעדכן את לוח 2, לא להחריג מלוח 2. 

<חיים ילין (יש עתיד):>
כן. להחריג אותם משם, ואז לעדכן את לוח 2 מאותם יישובים. זה מה שצריך לעשות. 

<קריאות:>
- - -

<היו"ר רחל עזריה:>
תעבדו על זה. תנסחו משהו. תעבדו על זה מול תומר. 
פיקוד העורף אתם באים? 

<תומר רוזנר:>
ננסה. 

<היו"ר רחל עזריה:>
יש עוד מישהו שרוצה להתבטא בנושאים האלה? עוד משהו בחוק שלא סגור? לא נשמעו הסתייגויות נוספות. אז אנחנו סוגרים כמה דברים: יש הנושא של פיקוד העורף שאנחנו צריכים לסגור - -
<דוד ביטן (הליכוד):>
- - -

<היו"ר רחל עזריה:>
אמרתי להם שיבדקו. 

<דוד ביטן (הליכוד):>
הם יכולים לבדוק אבל זה לא יעזור. 

<היו"ר רחל עזריה:>
בסדר. אנחנו השוטר הטוב והשוטר הרע. הם יבואו ויציעו. בוא נראה מה הם מציעים. אני חושבת שהם יסכימו לעניין של הדלת. 

<דוד ביטן (הליכוד):>
שיהיה גם דלת. 

<היו"ר רחל עזריה:>
אז בסדר, נוסיף את זה. 

<קלרית גרבי:>
כדאי לשמוע את המהנדס. 

<היו"ר רחל עזריה:>
אני חושבת שתסכימו לעניין של הדלת, ואם תסכימו לעניין הדלת אז אני אסכים אתך שכדאי לשמוע את המהנדס. בסדר? 

הנושא השני זה מפוני גוש קטיף. 

<אפרת ברנד:>

אם אפשר רק לדייק מה שגברתי מבקשת – שהחוק יחול על אותם יישובים של מפוני גוש קטיף. 

<היו"ר רחל עזריה:>
על המפונים. 

<קריאות:>
- - -

<רפי עשת:>

אני מהתנועה הקיבוצית. רק לפני שבועיים-שלושה הונחה אבן הפינה בנווה ים ובפלמחים לאותם מפונים שלא נמצא להם מענה מאז הפינוי. המשמעות להחיל את זה על המגבלה של תמ"א 35 - - 

<היו"ר רחל עזריה:>
לא, אמרנו לא על המגבלה. 

<רפי עשת:>
לכן צריך להיות ברור בחוק שגם - - -

<היו"ר רחל עזריה:>
אני מסכימה. אמרנו שיעדכנו את לוח 2. 

<רפי עשת:>
- - - איננה חלה על המגבלה. 

<היו"ר רחל עזריה:>
אדוני, הכול בסדר. מסכימים. 

<דודו קוכמן:>
אני מהאיחוד החקלאי. אתם רוצים לפתור כאן משהו, ואתם תיצרו בעיה חברתית, במיוחד באותם יישובים שיש בהם קבוצה של מפונים לעומת קבוצה אחרת שגרה שם. גם שם יש אנשים מבוגרים ולא רק מפונים מבוגרים. אני לא יודע איך לפתור את הבעיה, אבל זה ייצור בעיה קשה מאוד כי אנחנו מדברים על יישובים שבהם היישוב עשה דבר יפה, קלט, היה אמפתי לעניין, עשה דבר נהדר, ועכשיו יוצרים באותו יישוב אפליה בין אנשים שהם בעלי אותן זכויות. 

<היו"ר רחל עזריה:>
אני אבקש שהם ידונו בזה. אנחנו נבדוק את זה. טוב שאתה מעלה את זה. אלה שני הנושאים. 

תקריא את העדכון. 

<גלעד קרן:>
אני מקריא מהנוסח שלפניכם בעמוד 3 למטה את סעיף (7ג): "על אף האמור בכל דין, הייתה הדירה שלגביה מתבקשת ההקלה במקרקעי ישראל, לא תידרש הסכמת רשות מקרקעי ישראל למתן ההקלה לפי סעיף קטן זה, ולא יגבה על-ידי רשות מקרקעי ישראל כל תשלום בשל מתן ההקלה כאמור". 
<היו"ר רחל עזריה:>
מצוין. 

<דוד ביטן (הליכוד):>
- - - אבל הם פרשו מהמנהל. 

<היו"ר רחל עזריה:>

מה עכשיו? 

<דוד ביטן (הליכוד):>
הם רוצים לפרוש אז שזה יהיה כתוב. 

<תומר רוזנר:>
אבל אתה יודע כמה חוקים יש? 

<דוד ביטן (הליכוד):>
אני מעלה הערה. מחר הם לא יהיו שם ויגידו שזה לא חל. 

<אריאלה מלכה:>
התשובות בשבוע הבא. 

<היו"ר רחל עזריה:>

התשובות בשבוע הבא, ואתה סוגר את זה עד סוף המושב. 

<דוד ביטן (הליכוד):>
עד סוף המושב. תלוי בתומר. 

<היו"ר רחל עזריה:>
תומר יודע לעבוד מהר. 

<אריאלה מלכה:>
יום שלישי הבא. 

<היו"ר רחל עזריה:>
ביום שלישי הבא נקיים - -

<קריאות:>
- - -

<תומר רוזנר:>
יום שלישי שאחרי זה. 

<היו"ר רחל עזריה:>
עוד דבר אחד אחרון. יושבים פה כל משרדי הממשלה הרלוונטיים, מנהל מקרקעי ישראל ומשרד המשפטים, מנהל התכנון וכולם, ואני רוצה להתריע בצורה שאינה משתמעת לשני פנים בנושא אדמות הכנסייה. אנחנו עומדים על סף משבר גדול שבשכונות שלמות בירושלים, ברמלה, בחיפה וביפו – ואנשים פונים אלי עוד ועוד – אנשים לא יודעים אם הדירה תהיה שלהם. אנחנו לא יודעים מיהם אותם קונים אלמונים שרשומים באיי הבתולה. זה יכול להיות קטארים. אנחנו יכולים למצוא את עצמנו במדינה אחרת לגמרי, בטח בירושלים. 

<דוד ביטן (הליכוד):>
- - -

<היו"ר רחל עזריה:>
אני ממש מבקשת טיפול יותר אינטנסיבי. אני יודעת שאתם עובדים על זה. ביום שלישי הבא גם על זה נדבר. תודה רבה. 

<הישיבה ננעלה בשעה 13:55.>

